AVUI Divendres 21 de juny, Dia Internacional de la Música, a les 18.30 hores a la Secció Local.
Una tertúlia musical per conèixer, de més a prop, el talent de dos músics kilòmetre 0!
Recuperades l'any 2016 sota el nom "Sintonitzem amb", les tertúlies musicals son un format proper i informal per connectar amb la música i els músics del nostre territori.
Després del Quartet Mèlt (2016), Roba Estesa (2017) i el Vinil Club Tarragona (2018), enguany convidem a la flautista tarragonina Isabel Serra i al pianista i compositor de Montblanc, Conrad Setó.
Tots dos es troben en el primer disc en solitari enregistrat per la flautista, Flute spirit, una selecció de peces per a flauta sola que Isabel Serra ha anat incorporant al llarg del seu cicle vital.
Celebrarem el Dia Internacional de la Música conversant amb ells dos i escoltant alguna de les peces que formen el disc i que han estat compostes per Conrad Setó.
Parlarem de la composició, la interpretació, el sentit de la música, l'aventura de publicar un disc avui en dia, l'oferta musical a Tarragona... entre altres molts temes.
Premiada per JJMM d'Espanya, Yamaha-Hazen Europa, Fundació Agrupació Mútua, la Generalitat de Catalunya, Sylvia & Dennis Forbes Award 2000, 1r Premi al Concurs Nacional de Flauta San Sebastián 1999.
Master en interpretació per la Guildhall School of Music and Drama de Londres.
Ha actuat a Catalunya, Espanya, Regne Unit, Àustria, Croàcia i Japó.
El seu primer CD, "Flute Spirit", recull obres per a flauta sola del s.
Compositors de renom han escrit per a ella.
Com a solista ha actuat acompanyada per Camerata XXI, el Guildhall Strings Ensemble, l'Orquestra de Cambra de Vila-seca i Camera Musicae entre d'altres.
Actualment compagina la música de cambra amb la docència i l'activitat orquestral.
Estudia als Conservatoris Municipal i del Liceu de Barcelona.
Al llarg de la seva trajectòria ha actuat en diferents llocs del món com: París, Lyon, LeMans Berlín, Hamburg, New York, Santo Domingo, Toulouse, Oporto entre altres.
En l'àmbit de la "NOVA CANÇÓ" ha treballat amb: Lluís Llach, Ovidi Montllor, Toti Soler, Quico Pi de la Serra, Ramon Muntaner, Joan Isaac, Rafel Subirachs, Jordi Sabatés, Francesc Burrull... entre altres.
Experiència docent de quatre dècades, exercida en tretze escoles i conservatoris de tot l'estat.
Premi de la Generalitat de Catalunya a la millor edició discogràfica (1986) pel seu doble L.P.
Ha participat en dues-centes cinquanta produccions discogràfiques, disset de les quals integrades en la seva totalitat per música pròpia.
Comentarista i crític musical a les publicacions "Stereo-play" i "Voice".
Solistes de prestigi que han estrenat obra seva:
Jordi Vilaprinyó, Cecilio Tieles (Cuba), Albert Gumí, Lito Iglésias, Ricard Peraire (França), Jordi Figaró, Iwona Burzynska (Polònia), Enrique Malo Lop, Carola Elisabeth Cuypers (Holanda), Roser Olivé, Pierfrancesco Fiordaliso (Itàlia), Joan Garrobé, Marta Matheu, Dagmar Muñiz (Cuba), Àngel Pereira, Víctor Valls, Luís Cojal (Cuba), Isabel Serra, Alba Rosa Foraster entre molts altres...
Fundador de grups com: "Tànit", "Edició especial", "Solstici", "Etérea", "1'27 Connexió", entre altres.
Programador musical a la sala històrica de "Els quatre gats" (1984-1987).
Teatre (Jerôme Savary, Lluís Pasqual, Joan Ollé), Poesia (Ovidi Montllor, Toti Soler) Pintura (Ricard Vaccaro, Lluís Sánchez Abelló, Josep M. Rosselló), Cinema ("La plaça del diamant", "Barcelona lament"), Vídeo (Andrea Eidenhammer amb "Crossing límits I" i "Al quebrar la crisàlida" i Josep M. Pagès, Xulio Ricardo Trigo), Literatura a escena (Coia Valls, Mercè Rodoreda).
El darrer muntatge interdisciplinar esdevé al febrer de 2019 amb l'espectacle SOLITUD 360o sobre la novel·la homònima de Víctor Català; música en comunió amb maping, teatre i fotografia.
Com a compositor, la seva producció és molt extensa, unes 2100 obres per a gairebé la totalitat dels instruments de l'orquestra simfònica així com instruments ètnics i tradicionals catalans.
Membre fundador del col·lectiu de compositors de Tarragona "Mikrokosmos" (1998).
L'any 2018 rep un homenatge per la seva labor de composició ininterrumpuda durant 15 anys per tal de completar un corpus de música original per instruments tradicionals catalans.